Foto: O‘zbekiston havo yo‘llari «O‘zbekiston havo yo‘llari» MAK joriy yilning 19 fevralidan 23 martiga qadar Dubayga qo‘shimcha parvozlarni yo‘lga qo‘ymoqda. Bu yo‘lovchilar ehtiyoji oshgani bilan bog‘liq. Toshkent-Dubay-Toshkent yo‘nalishi bo‘yicha qo‘shimcha parvozlar dushanba hamda juma kunlari Boeing 757 laynerlarida amalga oshiriladi. Ayni damda «O‘zbekiston havo yo‘llari» MAK Dubayga haftasiga uch marotaba parvozlarni amalga oshirmoqda: chorshanba, payshanba va yakshanba kunlari. Harakatlanish jadvali (mahalliy vaqt bilan): Dushanba: HY 333 Toshkent - 08:20’ Dubay - 10:55’  HY 334 Dubay - 12:55’ Toshkent - 17:10’ Juma: HY 333 Toshkent - 08:20’ Dubay - 10:55’  HY 334 Dubay - 13:00’ Toshkent - 17:15’